[{"text_idx": "#000000", "text": "Ta\u0308naseks on mind uuritud juba rohkem kui 6 aastat ja u\u0308le 4 aasta on mo\u0308o\u0308dunud sellest, kui mulle esitati kahtlustus soodustuskelmuses osalemises ning altka\u0308emaksu vo\u0303tmises. Sellised kahtlustused tulid kui va\u0308lk selgest taevast ning on sellest hetkest alates minu elu ja plaane va\u0308ga oluliselt mo\u0303jutanud. Pa\u0308rast kahtlusega tutvumist tundus justkui polekski u\u0308ldse kunagi midagi o\u0303igesti teinud."}, {"text_idx": "#000001", "text": "Taandasin end kohe ko\u0303ikidest avalikest ametitest, et keskenduda kahtlustuste u\u0308mberlu\u0308kkamisele ja ei soovinud lo\u0308o\u0308gi alla panna kolmandaid isikuid. Ma kindlasti ei no\u0303ustu mulle esitatud kahtlustustega \u2013 taandasin ennast eetilistel po\u0303hjustel, sest oli selge, et selle kaasuse lahenduseni kulub aastaid. Ta\u0308naseks on teada, et kriminaalasi algatati juba 2014 ja mind ja\u0308litati ca 9 kuud ning minu teada ei ole leitud ja\u0308tkuvalt sisulisi to\u0303endeid, on vaid oletused ja kellegi na\u0308gemus ..."}, {"text_idx": "#000002", "text": "Suur osa kahtlustusest puudutab Vudilasse tehtud investeeringuid. Vudila ma\u0308ngumaa on tegutsenud kaheksa aastat ja nende aastate jooksul on siin ka\u0308inud u\u0308le 180 000 inimese, kellest paljud on ku\u0308lastanud ka teisi siinse piirkonna turismiobjekte ning seela\u0308bi Jo\u0303geva- ning Tartumaale raha ja to\u0308o\u0308kohti toonud. Sarnaseid turismiobjekte, mille tegevus ja sisu on suunatud eeska\u0308tt lastele ja peredele, ei ole Eestis ega la\u0308hiu\u0308mbruses kuigi palju. Minu missiooniks on olnud luua kogu perele mo\u0303eldud vaba aja veetmise kompleks."}, {"text_idx": "#000004", "text": "Ma to\u0303esti ei saa aru, milleks kogu seda komejanti vaja on. Minu ettevo\u0303tted on tegutsenud ja kavatsevad ka edaspidi tegutseda vastavalt seadustele. See, et minu ro\u0303o\u0303m mo\u0303nest ettevo\u0303tmisest on rikutud, ei tohi rikkuda meie ku\u0308lastajate, eriti laste ro\u0303o\u0303mu Vudilas."}, {"text_idx": "#000005", "text": "Kui PRIA taotlussu\u0308steem on no\u0303uete ja reeglite osas puudulik, siis ei ole o\u0303iglane seda nuhelda ettevo\u0303tjate peal. Kui on soov su\u0308steemi muuta, siis tuleb seda teha, kuid ku\u0308mme aastat peale taotluste esitamist ei tohiks olla vo\u0303imalust to\u0303lgendada dokumente enda suva ja\u0308rgi, ja panna ettevo\u0303tjaid isegi teoreetiliselt vastutama rikkumiste eest, mida taotluse esitamisel rikkumistena ei ka\u0308sitletud. Kindlasti ei ole see Euroopa Liidu ega Eesti maksumaksja huvides. Kurb on siin ka kindlasti see, et suure to\u0303ena\u0308osusega lo\u0303ppeb selle kaasuse PRIA, Politsei ja Prokuratuuri u\u0308hine \u201cto\u0308o\u0308vo\u0303it\u201d Vudila pankrotistumisega ja ma to\u0303esti ei saa aru, kelle suur huvi see on ..."}, {"text_idx": "#000006", "text": "Mulle on korduvalt o\u0308eldud, et ettevo\u0303tlus ja avalik sektor na\u0308htavasti ei sobi kokku. Ma ei pea o\u0303igeks, kui avalikus sektoris ei ole ettevo\u0303tluskogemusega inimesi ja ka vastupidi. Kurb, et minu kaasuse valguses ei julge mitmed avalikus sektoris tegutsevad inimesed ettevo\u0303tjast so\u0303pradega enam isegi mitte ra\u0308a\u0308kida, ra\u0308a\u0308kimata siis ise ettevo\u0303tluses eneseteostuse leidmisest. Arvan, et kaotajad on ko\u0303ik, eelko\u0303ige aga Eesti, mis on kapseldumas pisikese ning kadeda ametnikeriigi staatusesse ja see on kurb."}, {"text_idx": "#000007", "text": "Ka Tartu abilinnapeana tegutsesin ainult ja u\u0308ksnes Tartu ja tartlaste hu\u0308vesid silmas pidades. Ko\u0303igis linnaga seotud ku\u0308simustes pu\u0308u\u0308dsin olla nii avatud kui vo\u0303imalik ning ausust olen pidanud nii enesestmo\u0303istetavaks, et esitatud kahtlustuse sisugi on mul raske mo\u0303ista. Vo\u0303in kinnitada, et minu su\u0308da on puhas ja ka tagantja\u0308rele ei oskaks midagi radikaalselt teisiti teha. Kindlasti saaks teha pikaldasemalt ja kaalutlevamalt, kuid mitte linna jaoks mo\u0303istlikumalt."}, {"text_idx": "#000008", "text": "Ma ei ole teinud kunagi saladust, et mul on olnud aastaid idee rajada ka Tartu la\u0308histele lastele ja peredele suunatud atraktiivne vabaaja keskus. Ma ei la\u0308inud abilinnapeaks selleks, et oma vabaajakeskuse ideed realiseerida, see lo\u0303bustuspargi laadne atraktsioon oli algselt kavandatud Tartu valla territooriumile, kusagile Raadi lennuva\u0308lja kanti. See rajanes eeldustel, et Eesti Rahva Muuseumist saab uus magnet Tartule ning vana so\u0303java\u0308elennuva\u0308lja territoorium saab uue hingamise. Need olid u\u0308ldteada asjaolud juba va\u0308hemalt 10 aastat ning selged ka Tartu linna valitsejatele juba mitu linnavalitsust enne praegust ."}, {"text_idx": "#000009", "text": "Ta\u0308nasega ei suutnud uurijad midagi muud leida, kui seda, et ma va\u0308idetavalt olen toime pannud toimingupiirangu rikkumise, kuna ma olevat toetanud Roosi ta\u0308nava a\u0308a\u0308rsete kinnistute korrastamist. Ja kuna see olevat olnud minu isiklikes huvides, siis nu\u0308u\u0308d olengi korruptandiks tembeldatud. Kinnitan, et ko\u0303ik need to\u0308o\u0308d tehti toona ainult selleks, et ERM-i avamiseks oleks vo\u0303imalik enam-va\u0308hem viisakalt linnast sinna jo\u0303uda ja mingit isiklikku huvi selle taga ei saanud kuidagi olla. Sellise to\u0303lgenduse korral oleks sama tark va\u0308ita, et ka ERM-i ehitamine ja kogu Roosi ta\u0308nava renoveerimine oli minu isiklikes huvides ..."}, {"text_idx": "#000010", "text": "Aga kahju, et see lo\u0303bustuspargi idee ja\u0308i realiseerimata ja arvan, et ko\u0303ige suuremaks kaotajaks on siingi Tartu ja tartlased. Ma oleks positiivse otsuse korral pidanud panti panema kogu oma vara ja to\u0303ena\u0308oliselt oleks sama pidanud tegema ka paar kaasinvestorit, et nii suurt asja teha. Ka siis ei oleks kindlust olnud, et pank seda finantseerinud oleks ja et asjast u\u0308leu\u0308ldse asja oleks saanud. Kahjuks ja\u0308i nu\u0308u\u0308d ka katse tegemata, sest mo\u0303tlemine ja unistaminegi tundub olevat karistatav."}, {"text_idx": "#000012", "text": "Abilinnapeana olen ku\u0308ll kohtunud erinevate linnaelanike, ettevo\u0303tjate ning aktivistidega, kuulanud nende ettepanekuid ja muresid ning pu\u0308u\u0308dnud neile leida lahendusi nii palju, kui see linna poolt vo\u0303imalik on. Kuid see ongi abilinnapea to\u0308o\u0308, mida korruptsiooniga segi ajada oleks ilmne eksitus."}, {"text_idx": "#000013", "text": "Altka\u0308emaksu saaga puudutab peamiselt minu suhteid ehitusettevo\u0303tja Jaago Roosmanniga. Saime so\u0303pradeks, kui ka\u0308isime koos koolis ja elasime u\u0308hes toas kooli u\u0308hikas. Ka\u0308isime koos oma esimestel pidudel ja arutasime u\u0308hiselt elu suuri otsuseid ja tulevikuplaane. Ja\u0308ime so\u0303pradeks ka pa\u0308rast kooli lo\u0303ppu ja oleme koos ka ettevo\u0303tluses tegutsenud. Ka Vudila ma\u0308ngumaa maatu\u0308kid ostsime esialgu Jaagoga kahasse ja viimase osa ostsin temalt va\u0308lja alles mo\u0303ned aastad tagasi. Oleme aastaid la\u0308bi ka\u0308inud ka perekonniti, ta on minu poja ristiisa, me ka\u0308ime koos puhkamas ja aitame u\u0308ksteist, kui vaja on."}, {"text_idx": "#000014", "text": "Minu ning Jaago suhted ei muutunud sellest kuidagi, kui ma Tartu abilinnapeaks sain. Abilinnapea ei tegele otseselt ehitushangete ega remondito\u0308o\u0308de korraldamisega. Ma ei ole kunagi palunud tema ettevo\u0303tet Tartu linnale ehitusto\u0308id tegema ega midagi sarnast. Mitte kunagi. Ainus kokkupuude linnal oli seotud va\u0308lika\u0308imlaga. Arutasime linnavalitsuses vajadust soetada juurde Tartule vajalikke va\u0308lika\u0308imlaid. Olime vaadanud pakkumisi ja nende hinnad algasid 30 000 ja esteetiliselt sobivate hinnad u\u0308letasid 50 000 eurot. Kuna keegi ei julge enam ettevo\u0303tjatega ra\u0308a\u0308kida ja otsustada, siis 2018 soetas linn endale kemmergu, mis on ku\u0308ll kahekohaline, kuid selle hind u\u0308letas 100 000 euro piiri. Ja\u0308reldused minu nn kaasuse sisukusest ja linna kahjust vo\u0303i kasust saab igau\u0308ks ise teha..."}, {"text_idx": "#000015", "text": "U\u0308tlesin ka toona, et see on arutult ko\u0303rge hind va\u0308likemmergu kohta. Ja lubasin, u\u0308hel linnavalitsuse arutelul, tuttavalt ehitusettevo\u0303tjalt ku\u0308sida, kui palju u\u0308he Tartu vanalinna sobiva tavalise mehaanilise ka\u0308imla hind oleks. Selle pakkumise ku\u0308simine vo\u0303rdluseks teistele oli selgelt linna huvides, kuna olin veendunud, et ka\u0308imla on vo\u0303imalik valmis teha kohe mitu korda odavamalt. Kogu selle protsessiga sisulise poolega tegeles linnamajanduse osakond, mis ei kuulu minu vastutusvaldkonda. Lo\u0303puks tehtigi koosto\u0308o\u0308s linnaga projekt ja ehitaja tegi prototu\u0308u\u0308bi ca 5000 euro eest ja mo\u0303ned tuhanded oleksid sinna kulunud veel, aga selle kaasuse raames ja\u0308i asi pooleli ning to\u0308o\u0308d lo\u0303petas keegi teine. Samas on WC leidnud oma koha Tartu linnaruumis ja minu meelest on lo\u0303pptulemus va\u0308ga stiilne ja korrektne. Ehitusettevo\u0303tja ei teeninud selle prototu\u0308u\u0308bi valmistamisega kindlasti midagi, pigem tuli vastu, sest teised variandid olid kordi kallimad. Linn oli selles kaasuses selge kasusaaja ning altka\u0308emaks selle juures ja\u0308a\u0308b arusaamatuks. Kus on altka\u0308emaksu puhul vajalikuks peetav vastusooritus? Uurimine oli vinge aga ta\u0308naseks on ka minu suurimad \u201cso\u0303brad\u201d aru saanud, et linnapildi arendamine ja raha kokkuhoidmine ei ole siiski karistatav tegevus."}]